
EMPATIE 


Ceva nu e ín regula. 

Alpha 2-4 o simte în oase; gândurile îl trădează, mintea îi rătăceşte. Apăsă butonul 
de pe antebraţul costumului de luptă, oferindu-şi trei doze de adrenalină pe când 
cobora în grotă... dar nu simţi nimic. Poate e de vina planeta asta - doar o altă stâncă 
luată în considerare pentru schimbarea conducerii şi ocupare. Nu, nu e vorba de aşa 
ceva; mai fusese pe o sută de planete precum aceasta, curátindu-le de amåråtii de 
colonişti sponsorizati de stat. E altceva. A simtit-o în nava de aterizare; un gând, sau o 
premonitie, dincolo de conştientul său. Gânduri pe care el n-ar trebui să le aibă. Şi-a 
administrat încă o doză de adrenalină, dar tot degeaba. Ordinele îi revin în minte: trage 
la prima vedere, nu lăsa pe nimeni în viaţă. Atmosfera glacială a planetei îi pătrunde 
prin costumul de luptă învăluindu-i trupul şi sufletul cu întunericul straniu al grotei în 
timp ce el pătrunde tot mai adânc în întunecime. 


Acum paseste într-o caverna largă şi face o mişcare rapidă de baleiere cu arma de la 
dreapta la stânga, iluminând cu raza infrarosie ce dezvăluie umbre gri în vizorul cåstii. 
Ceva se reflectă, iar el se fixează rapid pe obiect. În colţul îndepărtat al cavernei, o 
femeie se apleacă protector peste un copil mic înfăşurat într-o păturică. Îl priveşte cu 
ochii larg deschişi, aceştia apărând ca nişte puncte albe prin vizorul în infraroşu al lui 
Alpha 2-4. Plânge şi mormăie nişte cuvinte pe care echipamentul său de comunicare nu 
le poate descifra. 

Puse degetul pe trăgaci, dar ceva l-a făcut să ezite. Femeia plângea în hohote, iar el 
nu a mai văzut niciodată o asemenea revărsare de emoție. Gemetele, legănarea ritmică 
a copilului în braţe, ochii uzi, totul indică durere. Ce fel de durere poate simţi? 

Alpha 2-4 rămase nemişcat, privind femeia. Auzi clickurile duble ale altor membri ai 
patrulei pe măsură ce soseau în grota întunecată şi plânsul femeii şi a copilului ce 
stârneau ecouri printre pereţii de piatră. 


Cacofonia de sunete ce-i asalta urechile făcea ca apelul Controlului să fie abia 
audibil în cască. 

— Alpha 2-4, aici Controlul. Răspunde. 

— Aici Alpha 2-4, a confirmat într-un târziu. 

— Ce dracu' mai aştepţi? 

Vocea din Control era puternică, agresivă. 

— Ai ordin să tragi la prima vedere. Execută ordinul, soldat. 

— Roger". 

Alpha 2-4 apăsă butonul de adrenalina de pe costum - iarăşi fără efect. 

Scuturá din cap ca sá-si limpezeascá mintea, ridicá blasterul, ochind femeia. Íncepu 
să apese pe trăgaci, dar nu putu duce gestul până la capăt, ca si cum trăgaciul devenise 


1 Roger - termen-cod în radiofonie; confirmare / am înțeles. 


tare şi imobil ca o stâncă. Copilul plângea şi femeia i-a cuprins capul micut lipindu-l de 
ea. Alpha 2-4 simte o greutate inexplicabilă în piept şi o presiune în gât ca atunci când 
înghite ceva. Umezeala i se adună la colţurile ochilor, estompându-i vederea şi 
capacitatea de a gândi. Nu o poate ucide pe această femeie cu copilul ei - vrea să-i lase 
să trăiască - deşi nu-şi poate da seama de ce. Este răvăşit de durere. Nu una fizică, o 
altă durere, care îi afectează creierul şi sfidează tot ce a ştiut el vreodată. 


— Alpha 2-4, aici Controlul. Trage sau retrage-te. 

Operatorul de la consola Controlului din navă observă femeia prin camera de pe 
casca lui Alpha 2-4. Pivotează-n scaun pentru a se întoarce cu faţa către superiorul său. 

— Nu răspunde, domnule. 

Ofiţerul - în picioare în spatele operatorului - s-a gândit câteva momente, frecându- 
şi bărbia. 

— A devenit empatic, spuse, dând din cap autoaprobator. 

— Ce înseamnă asta? se încruntă operatorul privind în sus spre ofiţer. 

— Înseamnă că ceva nu este în regulă. Înseamnă că instruirea, costumul de luptă, 
sau amândouă au dat greş. Înseamnă că a început să simtă emoţii, empatie - exact 
acele lucruri pe care noi ne-am străduit ca prin selecţia genetică şi antrenamentul 
acestor soldaţi să le îndepărtăm, spre binele lor. Înseamnă că tu va trebui să actionezi 
butonul de ucidere şi să risipeşti toate resursele obţinute prin naşterea controlată, 
creşterea şi instructia soldåtelului nostru de elită. 

Ofiţerul a tăcut privind monitorul pe care văzu cum femeia a îndepărtat păturica de 
pe copil, lăsând la vedere o centură explozivă în jurul corpului acestuia. Tinea în mână 
un mic dispozitiv pentru detonare. Ofiţerul s-a aplecat peste consola operatorului şi lovi 
cu palma butonul de transmisie. 

— Alpha 2-4, ucide femeia! 

Operatorul de la consolă şi ofiţerul privesc oripilati cum alţi membri ai patrulei 
pătrund în grotă, femeia apărând pe cinci monitoare corespunzătoare camerelor de pe 
căşti. 

Înainte ca ofiţerul să poată ajunge la butonul de ucidere, monitoarele au redat un 
flash alb, apoi doar zgomotul static. 


Sfârşit 


